***Ул.”Независимост” № 20, централа: 058/600 889; факс: 058/600 806;***

***e-mail:*** [***obshtina@dobrichka.bg***](mailto:obshtina@dobrichka.bg)***; web site:*** [***www.dobrichka.bg***](http://www.dobrichka.bg)

**ДО**

**ДОБРИЧКИ ОБЩИНСКИ СЪВЕТ**

**ГРАД ДОБРИЧ**

**ДОКЛАДНА ЗАПИСКА**

**от инж. ТОШКО ДИМОВ ПЕТКОВ**

Кмет на община Добричка, град Добрич

**ОТНОСНО**: Актуализация – включване на нови обекти и придобиване на ДМА в капиталовия списък на Община Добричка за 2019година

**УВАЖАЕМИ ГОСПОЖИ И ГОСПОДА, ОБЩИНСКИ СЪВЕТНИЦИ,**

Добрички общински съвет с Решение №943 от 27.12.2018г. даде съгласие община Добричка да кандидатства по подмярка 19.2-7.5„ Подкрепа за публично ползване в инфраструктура за отдих, туристическа информация и малка по мащаб туристическа инфраструктура“ от Програмата за развитие на селските райони 2014-2020година по одобрената стратегия на ВОМР на МИГ Добричка, със следното проектно предложение “Изграждане на обучителен център по безопасност на движението за деца и ученици от община Добричка“.

* Във връзка с изграждане на **площадка** за обучителен център по безопасност на движението, в с. Паскалево е необходимо да се осигурят средства в капиталовия списък на Община Добричка за проектиране, в размер на **4 800лв**.(четири хиляди и осемстотин лева).
* През месец септември 2018г. Община Добричка стартира работа по  проект "Хършова -Добричка, Заедно по красивия път на устойчивото развитие чрез трансгранична култура” (ROBG-456). Той  се финансира по третата покана за участие в програма ИНТЕРРЕГ V A Румъния-България  в рамките на приоритетна ос 2„Зелен регион “.

Предстои избор на изпълнител за СМР дейности за читалищата в селата Черна и Ловчанци, предмет на инвестиция по горецитирания проект.Осигурени са средства за упражняване на строителен надзор и инвеститорски контрол за обектите, но не са предвидени средства за **авторски надзор** - недопустим разход по Проекта. Сумата в размер на **2 400лв.** е необходимо да се осигури от собствени средства, в капиталовия списък на общината.

Във връзка с възникнала авария, неотложен ремонт и подобряване ефективността на експлоатация на парната инсталация в административната сграда на общината е необходимо, да се осигурят средства в размер на **3 615лв**. за закупуване на **Система за омекотяване на водата.**

Предвид гореизложеното предлагам,

**ПРОЕКТ!**

**РЕШЕНИЕ:**

На основание чл.21, ал.1, т.6 от ЗМСМА и чл.124, ал.1 и 2 от Закона за публични финанси, Добрички общински дава съгласие :

1. Да се включат нови обекти в капиталовия списък на община Добричка за 2019г., както следва :

* **Проектиране на площадка за обучителен център по безопасност на движението в с.Паскалево – 4 800лв.;**
* **Авторски надзор за СМР дейности за читалищата в с.Черна и с.Ловчанци по проект Хършова-Добричка /ROBG – 456/ - 2 400лв.;**
* **Система за омекотяване на водата- парна инсталация в административната сграда на община Добричка – 3 615лв.;**

1. Да се прехвърли бюджетен кредит от § 9800 „Резерв за непредвидени и неотложни разходи ” в размер на – **10 815лв.,** по бюджета на общината, както следва :
   1. В дейност „Отбранително-мобилизационна подготовка”, в §5200 „Придобиване на ДМА” – **4 800лв**.;
   2. В дейност „Читалища” - финансиране на делегирана държавна дейност със собствени средства, в §5100 „Основен ремонт” – **2 400лв**.;
   3. В дейност „Общинска администрация” , в §5200 „Придобиване на ДМА” – **3 615лв**.
2. Възлага на кмета последващи законови действия.